b'\n_START_ARTICLE_\nAi-Khanoum\n_START_PARAGRAPH_\nAi-Khanoum eller Ay Khanum (bokstavelig \xc2\xabFru M\xc3\xa5ne\xc2\xbb p\xc3\xa5 usbekisk, sannsynligvis det historiske stedet Alexandria ved Oxus, senere omd\xc3\xb8pt til Eucratidia), ble grunnlagt p\xc3\xa5 300-tallet f.Kr. i kj\xc3\xb8lvannet av erobringene til Aleksander den store og var en av det fremste byene i det gresk-baktriske konged\xc3\xb8mmet. Byen er lokalisert i omr\xc3\xa5det Kunduz i nord\xc3\xb8stlige Afghanistan ved sammenl\xc3\xb8pet til elven som grekerne kalte Oxus, i dag Amu-Darja, og elven Kokcha, og p\xc3\xa5 d\xc3\xb8rstokken til det indiske subkontinentet. Ai-Khanoum var et av brennpunktene for hellenismen i \xc3\xb8st for n\xc3\xa6r to \xc3\xa5rhundrer inntil det ble underlagt normadiske invasjoner en gang rundt 145 f.Kr., omtrent p\xc3\xa5 den tiden da den gresk-baktriske kongen Eucratides I d\xc3\xb8de._NEWLINE_Stedet ble arkeologisk unders\xc3\xb8kt ved et fransk lag under ledelse av Paul Bernard i tiden mellom 1964 og 1978, foruten ogs\xc3\xa5 russiske forskere. Unders\xc3\xb8kelsene m\xc3\xa5tte bli oppgitt under den den afghansk-sovjetiske krig i tiden 1979\xe2\x80\x931989 og tiden etter at russerne trakk seg ut, og p\xc3\xa5 den tiden ble stedet plyndret og brukt som krigsskueplass. Det er n\xc3\xa5 sv\xc3\xa6rt lite av det opprinnelige materialet igjen.\n_START_SECTION_\nStrategisk posisjon\n_START_PARAGRAPH_\nValget av sted for \xc3\xa5 grunnlegge en by var sannsynligvis ledet av flere faktorer. Regionen, vannet av elven Oxus, hadde gode jordbrukmuligheter. Det var rikelig p\xc3\xa5 mineralressurser i landet mot Hindu Kush, spesielt de ber\xc3\xb8mte, s\xc3\xa5kalte \xc2\xabrubier\xc2\xbb (egentlig spinell) fra Badakshan, og gull. Stedet var ogs\xc3\xa5 et knutepunkt mellom det baktriske omr\xc3\xa5det og nomadeterritoriene i nord, noe som ga tilgang til handel med det kinesiske riket.\n_START_SECTION_\nEn gresk by i Baktria\n_START_PARAGRAPH_\nTallrike gjenstander og strukturer har blitt funnet som peker p\xc3\xa5 en utviklet hellenistisk kultur kombinert med \xc3\xb8stlige innflytelse. \xc2\xabDet hadde alle kjennemerker til en hellenistisk by med et gresk teater, gymnasium og en del greske hus med g\xc3\xa5rdsplass med s\xc3\xb8yler\xc2\xbb (Boardman). Fremfor alt var Ai-Khanoum en meget betydningsfull gresk by p\xc3\xa5 1,5 km\xc2\xb2, karakteristisk for Selevkidriket og deretter det gresk-baktriske konged\xc3\xb8mmet. Det synes som om byen ble \xc3\xb8delagt og aldri gjenoppbygd p\xc3\xa5 den tiden hvor kong Eucratides I d\xc3\xb8de, en gang rundt 145 f.Kr._NEWLINE_Ai-Khanoum kan ha v\xc3\xa6rt byen hvor Eucratides ble beleiret av Demetrius, i henhold til den antikke historikeren Junianus Justinus, f\xc3\xb8r han maktet \xc3\xa5 unnslippe og deretter erobre India.\n_START_SECTION_\nHandel med Middelhavet\n_START_PARAGRAPH_\nTilstedev\xc3\xa6relsen av krukker med olivenolje i Ai-Khanoum indikerer at denne oljen ble importert fra Middelhavet ettersom det er den eneste mulige kilden ville ha v\xc3\xa6rt Egeerhavet eller Syria. Det antyder betydningsfulle handelskontakter med Middelhavet via lange og kostbare handelsveger over land.\n_START_SECTION_\nKontakt med India\n_START_PARAGRAPH_\nEttersom den s\xc3\xb8rlige delen av Afghanistan g\xc3\xa5r opp til Hindu Kush (Paropamisadae) synes \xc3\xa5 ha v\xc3\xa6rt okkupert av Mauryariket mellom 305 f.Kr. og inntil det ble gjenerobret av Demetrius i 180 f.Kr. var Ai-Khanoum en grenseby, lokalisert kun noen f\xc3\xa5 kilometer fra indiske besittelser i mer enn et \xc3\xa5rhundre._NEWLINE_Flere indiske gjenstander har blitt funnet i de arkeologiske levningene i Ai-Khanoum, spesielt en fortellende plate gjort av skjell innlagt med ulike og materialer og farger, antatt \xc3\xa5 representere den indiske myten om Kuntala._NEWLINE_Greske mynter er ogs\xc3\xa5 funnet som har de f\xc3\xb8rste kjente representasjonene av indiske rigvediske guddommer: de tidlige guddominkarnasjonene av Vishnu, Balarama-Sankarshana og Vasudeva-Krishna._NEWLINE_De ulike solur, blant annet en tropisk solur justert til breddegraden av Ujjain som er funnet i utgravninger antyder ogs\xc3\xa5 at en del overf\xc3\xb8ring av indisk astronomi kan ha skjedd grunnet de tallrike samspillene med Mauryariket, og senere utvidelser til indo-grekere i India.\n_START_SECTION_\nNumismatisk\n_START_PARAGRAPH_\nAi-Khanoum hadde tilsynelatende et eget bysymbol, et triangel innenfor en sirkel (med ulike varianter), og som har blitt funnet preget p\xc3\xa5 murstein p\xc3\xa5 de eldste bygningene i byen_NEWLINE_Det samme symbolet ble benyttet av ulike seleucistiske \xc3\xb8stlige mynter, noe som er hentydning at de ble preget i Ai-Khanoum. Tallrike slike mynter ble tilskrevet myntverksteder i Ai-Khanoum ganske nylig og med den konklusjon at byen var et st\xc3\xb8rre senter for mynter enn selv Baktra._NEWLINE_Myntene som ble funnet i Ai-Khanoum begynte med til Seleucus I Nicator, men endte br\xc3\xa5tt med de til Eucratides, noe som igjen er en hentydning p\xc3\xa5 at byen ble erobret ved slutten av hans styre.\n_START_SECTION_\nNomadiske invasjoner\n_START_PARAGRAPH_\nInvaderende indoeuropeiske nomader fra nord, skytere og deretter yuezhiere, krysset Oxus og underla seg Baktria en gang rundt 135 f.Kr. Det synes som om byen ble helt forlatt en gang mellom 130 og 120 f.Kr. etter at yuezhiere invaderte omr\xc3\xa5det. Det er bevis p\xc3\xa5 store branner i alle store bygninger i byen. Den gresk-baktriske kongen Heliocles flyttet sin hovedstad fra Baktra en gang rundt 125 f.Kr. og bosatte seg i Kabuldalen. Ingen mynter av Heliokles har blitt funnet i Ai-Khanoum, noe som antyder at byen ble \xc3\xb8delagt ved slutten av regimet til Eucratides. Grekerne fortsatte \xc3\xa5 styre i ulike deler av nordlige India under det indo-greske konged\xc3\xb8mmet fram til \xc3\xa5r 10 e.Kr. da deres siste konged\xc3\xb8mme ble erobret av indo-skytere. Kun noe f\xc3\xa5 ti\xc3\xa5r senere forente yuezhiere seg til \xc3\xa5 danne Kusjanriket og ekspanderte inn i nordlige India selv._NEWLINE_Som med andre arkeologiske steder som Begram eller Hadda har Ai-Khanoum blitt plyndret i l\xc3\xb8pet av den lange fasen med i krig i Afghanistan siden kommuniststyret falt.\n_START_SECTION_\nBetydning\n_START_PARAGRAPH_\nDe arkeologiske funnene er av meget stor betydning ettersom ingen kjent levninger etter den gresk-baktriske og indo-greske sivilisasjonene har blitt avdekket i \xc3\xb8st (bortsett fra rikelige mengder av mynter) f\xc3\xb8r denne oppdagelsen, noe som har f\xc3\xa5tt en del forskere til \xc3\xa5 snakke om \xc2\xabbaktrisk illusjon\xc2\xbb._NEWLINE_Denne oppdagelsen har gitt nytt perspektiv p\xc3\xa5 gresk kulturs innflytelse i \xc3\xb8st og bestyrket grekernes p\xc3\xa5virkningen av utviklingen av gresk-buddistisk kunst._NEWLINE_En bortimot legemsstor gr\xc3\xb8nn fallos av glass med en liten ugle p\xc3\xa5 baksiden og andre skatter er etter sigende blitt avdekket i Ai-Khanoum, muligens sammen med en stein med en inskripsjon, men har ikke blitt gjenfunnet. Mange kulturgjenstander har blitt f\xc3\xb8rt tilbake til Afghanistan og Kabul Museum etter flere \xc3\xa5r i Sveits av Paul Bucherer-Dietschi, direkt\xc3\xb8r av det sveitsisk-afghanske institutt.'